《奉和正日临朝》
唐代·岑文本

时雍表昌运，日正叶灵符。德兼三代礼，功包四海图。

逾沙纷在列，执玉俨相趋。清跸喧辇道，张乐骇天衢。

拂蜺九旗映，仪凤八音殊。佳气浮仙掌，熏风绕帝梧。

天文光七政，皇恩被九区。方陪瘗玉礼，珥笔岱山隅。

作者简介：岑文本（595-645年），字景仁，南阳棘阳（今河南新野县）人，唐太宗朝宰相，文学家。聪慧敏捷，博通经史。十四岁为父申冤，辞情激切，由是知名。萧铣荆州称帝，聘为中书侍郎。河间郡王李孝恭平定荆州，力劝安民。贞观元年，以为秘书郎，迁中书舍人，官至中书令，封为江陵子，参豫政事。贞观十九年，从征辽东，卒于途中，享年五十一岁，褒赠侍中、广州都督，谥号为宪，陪葬昭陵。